李流谦
忆乐季和
理邃不可商，造极会其天。
因黥乃南面，挟璧顾屡叹。
安有鬼一车，蕴疑在目前。
划然解积冻，澌泮千丈渊。
吾尝赏淮阴，能录恶少年。
大胜答溪媪，奇勋此舆权。
水激可沃焦，酖毒怀与安。
夫君珍所封，射市吞烦冤。
束袂甘冥冥，一穴栖鳅鱣。
真宰技痒，驾以风无边。
背水得众无，失驹约群还。
三月春已深，稳下三峡船。
夔门有巨舰，谈嬉障百川。
金华客五侯，气力足由缘。
为君诵伐木，三扣临江舷。